MUISTIO/VANHEMPAINYHDISTYKSEN KOKOUS

Aika: ke 19.4.2017 klo 17:00 – 18:15

Paikka: opettajien huone

Läsnä: Reetta Tikander

Elina Hakkarainen

Merja Jaatila

Niina Kokkonen

Taru Kotiniemi

Kirsi Sirkkala

Kristiina Hurtta, opettajakunnan edustaja

Jenni Kunnas, sihteeri

Minna Kinnunen, opettajakunnan edustaja

1. Kristiina Hurtta kertoi kokouksen aluksi valinnaisaineista. Valinnaisaihe koskettaa enemmän vasta syksyä 2018. Keväällä 2018 kaupungin sivuille tulee näkyville kurssit, joista koulut valitsevat haluamansa. Kurssit pohjautuvat laaja-alaiseen oppimiskokonaisuuteen. Aihe koskee 6., 8. ja 9. luokkalaisia syksyllä 2018. Valinnaisaineiden joukossa on taide- ja taitoaineita, kuten kotitalous, kuvataide, käsityö, liikunta ja musiikki. Näitä on uudessa tuntijaossa tarjolla 6 vvt vuosiluokilla 1-6 ja 5 vvt vuosiluokilla 7-9. Valinnaiskurssien ryhmäkoon minimi on 10 oppilasta ja koulut määrittelevät perustettavat ryhmät ja niiden koot lukuvuosittain. Valinnaisaineaiheeseen palataan laajemmin myöhemmissä.
2. Stipendien antajat ja kriteerit ovat tänä vuonna suunnilleen samat kuin aiemminkin. Uutena Emppis ry:n lahjoittama 60 € lahjakortti Suomalaiseen kirjakauppaan. Tämä stipendi annetaan 1-9 luokan oppilaalle, joka on hyväkäytöksinen erityisesti vanhempia ihmisiä kohtaan. Vanhempainyhdistys päätti antaa nimissään 50 € arvoisen stipendin keskiarvoltaan parhaalle 9. luokan oppilaalle. Jenni hoitaa stipendiasiat Kristiinan kanssa aiempien vuosien tapaan.
3. Rehtori kysyi, olisiko vanhempainyhdistyksellä kiinnostusta hankkia yläkoulun aulaan uutta/uusia sohvia. Nykyiset ovat olleet koulussa koulun rakentamisesta asti ja ovat jo huonossa kunnossa. Koulun varat ovat menneet uusiin vahvistimiin sähkö- ja bassokitaralle, joten koulun varoista ei sohvia pystytä tällä hetkellä hankkia. Sohva-asia on ajankohtainen ensi syksynä, joten vanhempainyhdistys tutkii mm. Martelan valikoimaa ja päättää hankinnasta myöhemmin.
4. 1.-14. luokat ovat menossa to 4.5. J+J teatterin Jämsänkoskelle katsomaan Koirien Kalevalaa klo 9:30. Vanhempainyhdistys on lupautunut maksamaan teatteriliput, jotka kustantavat 7 €/oppilas, opettajat pääsevät ilmaiseksi.
5. Pop kanteleen soittaja Ida Elina ei aiemmasta tiedosta poiketen pääsekään esiintymään Länkipohjaan ensi syksynä, sillä hän on ulkomaankiertueella. Tunkelo-säätiöllä on kuitenkin varat tähän konserttiin varattuna Kuoreveden koulun osallistumista varten ja säätiö selvittää, onko varoja mahdollista siirtää keväälle 2018, jos Ida Elina saadaan silloin esiintymään.
6. Vanhempainyhdistyksen rekisteröiminen on puhuttanut silloin tällöin ja ensi syksynä otetaan asiaksi miettiä, onko vanhempainyhdistyksen rekisteröiminen mielekästä ja mitä etuja tästä olisi mahdollista saada ja koetaanko mahdolliset edut hyödyllisiksi Kuoreveden koulun vanhempainyhdistyksen toiminnalle. Syksyn ensimmäisessä kokouksessa käsitellään myös vuosisuunnitelman tekoa toimintakaudelle esimerkiksi niin, että sekä syksyllä että keväällä olisi kaksi kokousta. Näin kokousajankohdat tiedettäisiin pääpiirteissään etukäteen ja kokouksille olisi helpompi tehdä tilaa omaan kalenteriin.
7. Katja Järvinen on luvannut antaa koulun oppilaille sankarikoulutusta eli opettaa ensiaputaitoja. Tämä on koululle maksutonta. Päivämäärä tälle ei ole vielä tiedossa, mutta koululta ollaan Katjaan yhteydessä ajankohdan sopimiseksi.